CELEX: 32009D0951
Language: sk
Date: 2009-12-14 00:00:00
Title: Rozhodnutie Komisie zo 14. decembra 2009 , ktorým sa menia a dopĺňajú prílohy I a II k rozhodnutiu 2006/766/ES, ktorým sa ustanovuje zoznam tretích krajín a území, z ktorých je povolený dovoz lastúrnikov, ostnatokožcov, plášťovcov, morských ulitníkov a produktov rybolovu [oznámené pod číslom K(2009) 9870] (Text s významom pre EHP)

15.12.2009   
            
            
               SK
            
            
               Úradný vestník Európskej únie
            
            
               L 328/70
            
         
      ROZHODNUTIE KOMISIE
   
   zo 14. decembra 2009,
   ktorým sa menia a dopĺňajú prílohy I a II k rozhodnutiu 2006/766/ES, ktorým sa ustanovuje zoznam tretích krajín a území, z ktorých je povolený dovoz lastúrnikov, ostnatokožcov, plášťovcov, morských ulitníkov a produktov rybolovu
   [oznámené pod číslom K(2009) 9870]
   (Text s významom pre EHP)
   (2009/951/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (1), a najmä na jeho článok 11 ods. 1,
   keďže:
   
               (1)
            
            
               V nariadení (ES) č. 854/2004 sa ustanovuje, že výrobky živočíšneho pôvodu sa môžu dovážať iba z tretej krajiny alebo z časti tretej krajiny, ktorá sa nachádza v zozname vypracovanom v súlade s uvedeným nariadením. Stanovujú sa v ňom aj osobitné podmienky dovozu lastúrnikov, ostnatokožcov, plášťovcov, morských ulitníkov a produktov rybolovu z tretích krajín.
            
         
               (2)
            
            
               V nariadení (ES) č. 854/2004 sa stanovuje, že pri vypracúvaní a aktualizácii takýchto zoznamov sa musia brať do úvahy kontroly Únie v tretích krajinách a záruky príslušných orgánov tretích krajín, pokiaľ ide o súlad alebo rovnocennosť s potravinovým a krmivovým právom Únie a veterinárnymi pravidlami stanovenými v nariadení Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (2).
            
         
               (3)
            
            
               V rozhodnutí Komisie 2006/766/ES zo 6. novembra 2006, ktorým sa ustanovuje zoznam tretích krajín a území, z ktorých je povolený dovoz lastúrnikov, ostnatokožcov, plášťovcov, morských ulitníkov a produktov rybolovu (3), sa uvádzajú tie tretie krajiny, ktoré spĺňajú kritériá uvedené v článku 11 ods. 4 nariadenia (ES) č. 854/2004, a preto môžu zaručiť, že tieto produkty vyvážané do Európskej únie spĺňajú hygienické podmienky stanovené v právnych predpisoch Únie s cieľom ochrany zdravia spotrebiteľov. V súlade s tým sa v prílohe I k uvedenému rozhodnutiu stanovuje zoznam tretích krajín, z ktorých je povolený dovoz lastúrnikov, ostnatokožcov, plášťovcov, morských ulitníkov v akejkoľvek podobe určených na ľudskú spotrebu, zatiaľ čo v prílohe II k uvedenému nariadeniu sa stanovuje zoznam tretích krajín a území, z ktorých je povolený dovoz produktov rybolovu v akejkoľvek podobe určených na ľudskú spotrebu.
            
         
               (4)
            
            
               V nariadení Komisie (ES) č. 2076/2005 z 5. decembra 2005, ktorým sa ustanovujú prechodné opatrenia na implementáciu nariadení Európskeho parlamentu a Rady (ES) č. 853/2004, (ES) č. 854/2004 a (ES) č. 882/2004 (4), sa stanovujú prechodné opatrenia na obdobie, ktoré sa skončí 31. decembra 2009. Tieto opatrenia zahŕňajú výnimku z článku 11 ods. 1 nariadenia (ES) č. 854/2004, zatiaľ čo členské štáty môžu povoliť dovoz lastúrnikov a produktov rybolovu z krajín uvedených v jeho prílohách I a II, ak okrem iného príslušný orgán tretej krajiny alebo územia poskytol príslušnému členskému štátu záruky, že predmetné produkty sa získali za podmienok, ktoré sú minimálne rovnocenné s podmienkami, ktorými sa riadi výroba a umiestňovanie výrobkov Únie na trh.
            
         
               (5)
            
            
               Kanada sa v súčasnosti uvádza v zozname v prílohe I k nariadeniu (ES) č. 2076/2005. Z kontrol Únie v Kanade, ktorých cieľom bolo zhodnotiť zavedený kontrolný systém, ktorým sa riadi produkcia lastúrnikov určených na vývoz do Európskej únie, z ktorých posledná sa uskutočnila v roku 2009, a z odporúčania Spoločného riadiaceho výboru zriadeného Dohodou medzi Európskym spoločenstvom a vládou Kanady o sanitárnych opatreniach na ochranu zdravia ľudí a zvierat pri obchodovaní so živými zvieratami a živočíšnymi produktmi (5) zo 17. decembra 1998, pokiaľ ide o vzájomnú rovnocennosť medzi normami Kanady a normami Únie v prípade živých lastúrnikov, vyplýva, že podmienky uplatniteľné v Kanade v prípade lastúrnikov, ostnatokožcov, plášťovcov a morských ulitníkov určených do Európskej únie sú rovnocenné s podmienkami stanovenými v príslušných právnych predpisoch Únie.
            
         
               (6)
            
            
               Grónsko sa v súčasnosti uvádza v zozname v prílohe I k nariadeniu (ES) č. 2076/2005. Z kontrol Únie v Grónsku, ktorých cieľom bolo zhodnotiť zavedený kontrolný systém, ktorým sa riadi produkcia lastúrnikov určených na vývoz do Európskej únie, z ktorých posledná sa uskutočnila v roku 2009, a zo záruk poskytnutých príslušným orgánom Grónska vyplýva, že podmienky uplatniteľné v tejto tretej krajine v prípade lastúrnikov, ostnatokožcov, plášťovcov a morských ulitníkov určených do Európskej únie sú rovnocenné s podmienkami stanovenými v príslušných právnych predpisoch Únie. Grónsko by sa preto malo zaradiť do zoznamu uvedeného v prílohe I k rozhodnutiu 2006/766/ES.
            
         
               (7)
            
            
               Z kontrol Únie v Spojených štátoch, ktorých cieľom bolo zhodnotiť zavedený kontrolný systém, ktorým sa riadi produkcia lastúrnikov určených na vývoz do Európskej únie, z ktorých posledná sa uskutočnila v roku 2009, vyplýva, že medzi americkými normami a normami Únie týkajúcimi sa živých lastúrnikov existujú rozdiely, ale nezistilo sa závažné riziko pre ľudské zdravie s výnimkou oblasti zberu v Mexickom zálive. Spojené štáty a Európska únia sa dohodli na tom, že preskúmajú vzájomnú rovnocennosť medzi normami Spojených štátov a Únie týkajúcimi sa živých lastúrnikov. Preto je vhodné dočasne povoliť dovoz lastúrnikov, ostnatokožcov, plášťovcov a morských ulitníkov do Európskej únie zo Spojených štátov s výnimkou lastúrnikov zbieraných v Mexickom zálive. Toto dočasné povolenie by sa malo preskúmať po šiestich mesiacoch po nadobudnutí platnosti s prihliadnutím na výsledky preskúmania rovnocennosti noriem USA a noriem Únie týkajúcich sa živých lastúrnikov.
            
         
               (8)
            
            
               Angola, Azerbajdžan, Benin, Kongo, Eritrea, Izrael, Mjanmarsko, Svätá Helena, Šalamúnove ostrovy a Togo sú v súčasnosti zaradené do zoznamu uvedeného v prílohe II k nariadeniu (ES) č. 2076/2005. Z kontrol Únie, ktorých cieľom bolo zhodnotiť zavedený kontrolný systém, ktorým sa riadi produkcia produktov rybolovu určených na vývoz do Európskej únie, z ktorých posledná sa uskutočnila v Angole v roku 2007, v Azerbajdžane v roku 2007, v Benine v roku 2009, v Kongu v roku 2009, v Eritrei v roku 2008, v Izraeli v roku 2009, v Mjanmarsku v roku 2009, na Svätej Helene v roku 2003, na Šalamúnových ostrovoch v roku 2007 a v Togu v roku 2009, a zo záruk poskytnutých príslušnými orgánmi Angoly, Azerbajdžanu (iba v prípade kaviáru), Beninu, Konga [iba v prípade produktov rybolovu ulovených, vypitvaných (podľa vhodnosti), mrazených a zabalených do ich konečného obalu na mori], Eritrey, Izraela, Mjanmarska (iba v prípade voľne žijúcich ulovených mrazených produktov rybolovu), Svätej Heleny, Šalamúnových ostrovov a Toga (iba v prípade živých homárov) vyplýva, že podmienky uplatniteľné v týchto tretích krajinách v prípade produktov rybolovu určených do Európskej únie sú rovnocenné s podmienkami stanovenými v príslušných právnych predpisoch Únie. Tieto tretie krajiny by sa preto mali zaradiť do zoznamu uvedeného v prílohe II k rozhodnutiu 2006/766/ES.
            
         
               (9)
            
            
               S cieľom zohľadniť rozdiely v zárukách poskytnutých týmito tretími krajinami je okrem toho potrebné stanoviť určité obmedzenia v zoznamoch uvedených v prílohách I a II k rozhodnutiu 2006/766/ES.
            
         
               (10)
            
            
               Svätá Helena, Tristan da Cunha a Ascension tvoria jedno zámorské teritórium. Z dôvodu, že tieto ostrovy sú od seba vzdialené a prakticky sú riadené samostatne, sa však rozhodli, že zriadia samostatné príslušné orgány zodpovedné za bezpečnosť produktov rybolovu. Skutočnosť, že Svätá Helena je zaradená ako tretia krajina, z ktorej je dovoz produktov rybolovu povolený, by sa preto nemala vzťahovať na ostrovy Tristan da Cunha a Ascension.
            
         
               (11)
            
            
               Na účely objasnenia právnych predpisov Únie by sa názvy príloh I and II k rozhodnutiu 2006/766/ES mali zmeniť a doplniť. Z názvu prílohy I by malo jasne vyplývať, že dovoz lastúrnikov, ostnatokožcov, plášťovcov a morských ulitníkov na ľudskú spotrebu, či už živých, mrazených alebo spracovaných, je povolený iba z tretích krajín zaradených do tejto prílohy. Z názvu prílohy II by malo jasne vyplývať, že táto príloha sa vzťahuje na dovoz produktov rybolovu definovaných v bode 3.1 prílohy I k nariadeniu Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (6), okrem tých, na ktoré sa vzťahuje príloha I k tomuto rozhodnutiu. Toto oddelenie je potrebné preto, lebo požiadavky Únie uplatniteľné na tieto dve skupiny výrobkov sa líšia.
            
         
               (12)
            
            
               Rozhodnutie 2006/766/ES by sa preto malo zodpovedajúcim spôsobom zmeniť a doplniť.
            
         
               (13)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Rozhodnutie 2006/766/ES sa mení a dopĺňa takto:
   
               1.
            
            
               Príloha I sa mení a dopĺňa takto:
               
                           a)
                        
                        
                           názov prílohy I sa nahrádza takto:
                           
                              „PRÍLOHA I
                              
                                 Zoznam tretích krajín, z ktorých je povolený dovoz živých, mrazených alebo spracovaných lastúrnikov, ostnatokožcov, plášťovcov a morských ulitníkov určených na ľudskú spotrebu
                                  (7)
                              
                           
                        
                     
                           b)
                        
                        
                           za údaj týkajúci sa Austrálie sa vkladá tento údaj týkajúci sa Kanady:
                           
                                       „CA
                                    
                                    
                                       KANADA“
                                    
                                    
                                        
                                    
                                 
                     
                           c)
                        
                        
                           za údaj týkajúci sa Čile sa vkladá tento údaj týkajúci sa Grónska:
                           
                                       „GL
                                    
                                    
                                       GRÓNSKO“
                                    
                                    
                                        
                                    
                                 
                     
                           d)
                        
                        
                           za údaj týkajúci sa Turecka sa vkladá tento údaj týkajúci sa Spojených štátov:
                           
                                       „US
                                    
                                    
                                       SPOJENÉ ŠTÁTY AMERICKÉ
                                    
                                    
                                       Iba do 1. júla 2010
                                       a
                                       okrem vývozu lastúrnikov zozbieraných v štátoch Florida, Texas, Mississippi, Alabama a Louisiana.“
                                    
                                 
                     
         
               2.
            
            
               Príloha II k rozhodnutiu 2006/766/ES sa nahrádza znením v prílohe k tomuto rozhodnutiu.
            
         Článok 2
   Toto rozhodnutie sa uplatňuje od 1. januára 2010.
   Článok 3
   Toto rozhodnutie je určené členským štátom.
   
      V Bruseli 14. decembra 2009
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. EÚ L 139, 30.4.2004, s. 206.
   
      (2)  Ú. v. EÚ L 165, 30.4.2004, s. 1.
   
      (3)  Ú. v. EÚ L 320, 18.11.2006, s. 53.
   
      (4)  Ú. v. EÚ L 338, 22.12.2005, s. 83.
   
      (5)  Ú. v. ES L 71, 18.3.1999, s. 3.
   
      (6)  Ú. v. EÚ L 139, 30.4.2004, s. 55. Príloha I: „3.1. ,Produkty rybolovu‘ znamenajú všetky morské alebo sladkovodné živočíchy (okrem živých lastúrnikov, živých ostnatokožcov, živých plášťovcov a živých morských ulitníkov a všetkých cicavcov, plazov a žiab) voľne žijúce alebo chované na farmách vrátane všetkých jedlých foriem, častí a produktov týchto živočíchov.
   
      (7)  Vrátane tých, na ktoré sa vzťahuje definícia produktov rybolovu uvedená v bode 3.1 prílohy I k nariadeniu Európskeho parlamentu a Rady (ES) č. 853/2004 (Ú. v. EÚ L 139, 30.4.2004, s. 55).“
   
      PRÍLOHA
      
         
            „PRÍLOHA II
            
               Zoznam tretích krajín a území, z ktorých je povolený dovoz produktov rybolovu určených na ľudskú spotrebu okrem produktov, na ktoré sa vzťahuje príloha I k tomuto rozhodnutiu
            
            [Krajiny a územia uvedené v článku 11 nariadenia (ES) č. 854/2004]
            
                        Kód ISO
                     
                     
                        Krajiny
                     
                     
                        Obmedzenia
                     
                  
                        AE
                     
                     
                        SPOJENÉ ARABSKÉ EMIRÁTY
                     
                     
                         
                     
                  
                        AG
                     
                     
                        ANTIGUA A BARBUDA
                     
                     
                        Iba živé homáre
                     
                  
                        AL
                     
                     
                        ALBÁNSKO
                     
                     
                         
                     
                  
                        AM
                     
                     
                        ARMÉNSKO
                     
                     
                        Iba živé voľne žijúce raky, tepelne upravené nechované raky a mrazené nechované raky
                     
                  
                        AN
                     
                     
                        HOLANDSKÉ ANTILY
                     
                     
                         
                     
                  
                        AO
                     
                     
                        ANGOLA
                     
                     
                         
                     
                  
                        AR
                     
                     
                        ARGENTÍNA
                     
                     
                         
                     
                  
                        AU
                     
                     
                        AUSTRÁLIA
                     
                     
                         
                     
                  
                        AZ
                     
                     
                        AZERBAJDŽAN
                     
                     
                        Iba kaviár
                     
                  
                        BA
                     
                     
                        BOSNA a HERCEGOVINA
                     
                     
                         
                     
                  
                        BD
                     
                     
                        BANGLADÉŠ
                     
                     
                         
                     
                  
                        BJ
                     
                     
                        BENIN
                     
                     
                         
                     
                  
                        BR
                     
                     
                        BRAZÍLIA
                     
                     
                         
                     
                  
                        BS
                     
                     
                        BAHAMY
                     
                     
                         
                     
                  
                        BY
                     
                     
                        BIELORUSKO
                     
                     
                         
                     
                  
                        BZ
                     
                     
                        BELIZE
                     
                     
                         
                     
                  
                        CA
                     
                     
                        KANADA
                     
                     
                         
                     
                  
                        CG
                     
                     
                        KONGO
                     
                     
                        Iba produkty rybolovu ulovené, vypitvané (podľa vhodnosti), mrazené a zabalené do ich konečného obalu na mori
                     
                  
                        CH
                     
                     
                        ŠVAJČIARSKO
                     
                     
                         
                     
                  
                        CI
                     
                     
                        POBREŽIE SLONOVINY
                     
                     
                         
                     
                  
                        CL
                     
                     
                        ČILE
                     
                     
                         
                     
                  
                        CN
                     
                     
                        ČÍNA
                     
                     
                         
                     
                  
                        CO
                     
                     
                        KOLUMBIA
                     
                     
                         
                     
                  
                        CR
                     
                     
                        KOSTARIKA
                     
                     
                         
                     
                  
                        CU
                     
                     
                        KUBA
                     
                     
                         
                     
                  
                        CV
                     
                     
                        KAPVERDY
                     
                     
                         
                     
                  
                        DZ
                     
                     
                        ALŽÍRSKO
                     
                     
                         
                     
                  
                        EC
                     
                     
                        EKVÁDOR
                     
                     
                         
                     
                  
                        EG
                     
                     
                        EGYPT
                     
                     
                         
                     
                  
                        ER
                     
                     
                        ERITREA
                     
                     
                         
                     
                  
                        FK
                     
                     
                        FALKLANDY
                     
                     
                         
                     
                  
                        GA
                     
                     
                        GABON
                     
                     
                         
                     
                  
                        GD
                     
                     
                        GRENADA
                     
                     
                         
                     
                  
                        GH
                     
                     
                        GHANA
                     
                     
                         
                     
                  
                        GL
                     
                     
                        GRÓNSKO
                     
                     
                         
                     
                  
                        GM
                     
                     
                        GAMBIA
                     
                     
                         
                     
                  
                        GN
                     
                     
                        GUINEA
                     
                     
                        Iba ryby, ktoré nepodstúpili žiadnu úpravu ani spracovanie okrem oddelenia hlavy, vypitvania, chladenia alebo mrazenia. Neuplatňuje sa znížená frekvencia fyzických kontrol stanovená v rozhodnutí Komisie 94/360/ES (Ú. v. ES L 158, 25.6.1994, s. 41).
                     
                  
                        GT
                     
                     
                        GUATEMALA
                     
                     
                         
                     
                  
                        GY
                     
                     
                        GUYANA
                     
                     
                         
                     
                  
                        HK
                     
                     
                        HONGKONG
                     
                     
                         
                     
                  
                        HN
                     
                     
                        HONDURAS
                     
                     
                         
                     
                  
                        HR
                     
                     
                        CHORVÁTSKO
                     
                     
                         
                     
                  
                        ID
                     
                     
                        INDONÉZIA
                     
                     
                         
                     
                  
                        IL
                     
                     
                        IZRAEL
                     
                     
                         
                     
                  
                        IN
                     
                     
                        INDIA
                     
                     
                         
                     
                  
                        IR
                     
                     
                        IRÁN
                     
                     
                         
                     
                  
                        JM
                     
                     
                        JAMAJKA
                     
                     
                         
                     
                  
                        JP
                     
                     
                        JAPONSKO
                     
                     
                         
                     
                  
                        KE
                     
                     
                        KEŇA
                     
                     
                         
                     
                  
                        KR
                     
                     
                        JUŽNÁ KÓREA
                     
                     
                         
                     
                  
                        KZ
                     
                     
                        KAZACHSTAN
                     
                     
                         
                     
                  
                        LK
                     
                     
                        SRÍ LANKA
                     
                     
                         
                     
                  
                        MA
                     
                     
                        MAROKO
                     
                     
                         
                     
                  
                        ME
                     
                     
                        ČIERNA HORA
                     
                     
                         
                     
                  
                        MG
                     
                     
                        MADAGASKAR
                     
                     
                         
                     
                  
                        MM
                     
                     
                        MJANMARSKO
                     
                     
                        Iba voľne žijúce ulovené mrazené produkty rybolovu (sladkovodné alebo morské ryby, garnáty, krevety)
                     
                  
                        MR
                     
                     
                        MAURITÁNIA
                     
                     
                         
                     
                  
                        MU
                     
                     
                        MAURÍCIUS
                     
                     
                         
                     
                  
                        MV
                     
                     
                        MALDIVY
                     
                     
                         
                     
                  
                        MX
                     
                     
                        MEXIKO
                     
                     
                         
                     
                  
                        MY
                     
                     
                        MALAJZIA
                     
                     
                         
                     
                  
                        MZ
                     
                     
                        MOZAMBIK
                     
                     
                         
                     
                  
                        NA
                     
                     
                        NAMÍBIA
                     
                     
                         
                     
                  
                        NC
                     
                     
                        NOVÁ KALEDÓNIA
                     
                     
                         
                     
                  
                        NG
                     
                     
                        NIGÉRIA
                     
                     
                         
                     
                  
                        NI
                     
                     
                        NIKARAGUA
                     
                     
                         
                     
                  
                        NZ
                     
                     
                        NOVÝ ZÉLAND
                     
                     
                         
                     
                  
                        OM
                     
                     
                        OMÁN
                     
                     
                         
                     
                  
                        PA
                     
                     
                        PANAMA
                     
                     
                         
                     
                  
                        PE
                     
                     
                        PERU
                     
                     
                         
                     
                  
                        PF
                     
                     
                        FRANCÚZSKA POLYNÉZIA
                     
                     
                         
                     
                  
                        PG
                     
                     
                        PAPUA-NOVÁ GUINEA
                     
                     
                         
                     
                  
                        PH
                     
                     
                        FILIPÍNY
                     
                     
                         
                     
                  
                        PM
                     
                     
                        SAINT PIERRE A MIQUELON
                     
                     
                         
                     
                  
                        PK
                     
                     
                        PAKISTAN
                     
                     
                         
                     
                  
                        RS
                     
                     
                        SRBSKO
                        Okrem Kosova, tak ako ho definuje rezolúcia Bezpečnostnej rady Organizácie Spojených národov č. 1244 z 10. júna 1999
                     
                     
                        Iba celé čerstvé ryby vylovené v sladkých vodách
                     
                  
                        RU
                     
                     
                        RUSKO
                     
                     
                         
                     
                  
                        SA
                     
                     
                        SAUDSKÁ ARÁBIA
                     
                     
                         
                     
                  
                        SB
                     
                     
                        ŠALAMÚNOVE OSTROVY
                     
                     
                         
                     
                  
                        SC
                     
                     
                        SEYCHELY
                     
                     
                         
                     
                  
                        SG
                     
                     
                        SINGAPUR
                     
                     
                         
                     
                  
                        SH
                     
                     
                        SVÄTÁ HELENA
                        Okrem ostrovov Tristan da Cunha a Ascension
                     
                     
                         
                     
                  
                        SN
                     
                     
                        SENEGAL
                     
                     
                         
                     
                  
                        SR
                     
                     
                        SURINAM
                     
                     
                         
                     
                  
                        SV
                     
                     
                        SALVÁDOR
                     
                     
                         
                     
                  
                        TG
                     
                     
                        TOGO
                     
                     
                        Iba živé homáre
                     
                  
                        TH
                     
                     
                        THAJSKO
                     
                     
                         
                     
                  
                        TN
                     
                     
                        TUNISKO
                     
                     
                         
                     
                  
                        TR
                     
                     
                        TURECKO
                     
                     
                         
                     
                  
                        TW
                     
                     
                        TAIWAN
                     
                     
                         
                     
                  
                        TZ
                     
                     
                        TANZÁNIA
                     
                     
                         
                     
                  
                        UA
                     
                     
                        UKRAJINA
                     
                     
                         
                     
                  
                        UG
                     
                     
                        UGANDA
                     
                     
                         
                     
                  
                        US
                     
                     
                        SPOJENÉ ŠTÁTY AMERICKÉ
                     
                     
                         
                     
                  
                        UY
                     
                     
                        URUGUAJ
                     
                     
                         
                     
                  
                        VE
                     
                     
                        VENEZUELA
                     
                     
                         
                     
                  
                        VN
                     
                     
                        VIETNAM
                     
                     
                         
                     
                  
                        YE
                     
                     
                        JEMEN
                     
                     
                         
                     
                  
                        YT
                     
                     
                        MAYOTTE
                     
                     
                         
                     
                  
                        ZA
                     
                     
                        JUŽNÁ AFRIKA
                     
                     
                         
                     
                  
                        ZW
                     
                     
                        ZIMBABWE“